I fengselet studerte Sam rettsvitenskap, og han startet et nytt liv som advokat etter at han ble løslatt. Men Will dukker snart opp igjen, og truer med utpressing, og at han kommer til å avsløre den kriminelle fortiden hans - noe som tvinger Sam til å forlate byen igjen. Sam begynner deretter som sauebonde på landsbygda, før Will dukker opp nok en gang for å presse ham for enda mer penger. De begynner å slåss, og Sam tror at han har drept broren sin under slåsskampen. Men samtidig som han avslutter sitt vitnesbyrd for storjuryen, til stor overraskelse for alle jury-medlemmene, bringer en sheriff inn en person arrestert for å ha stjålet Sams sauer - og tyven viser seg å være Will.